**Poziv za nastavnike za sudjelovanju u programu Erasmus+**

**UMJETNICI ZA UMJETNIČKO OBRAZOVANJE 6**

***Opis projekta i ciljevi:***

Hrvatsko društvo likovnih umjetnika (HDLU) je krovna strukovna udruga za likovne i multimedijalne umjetnike osnovana 1868. godine i okuplja preko 1.800 članova iz cijele Hrvatske. HDLU već treću godinu zaredom provodi projekt **UMJETNICI ZA UMJETNIČKO OBRAZOVANJE** koji se u **cijelosti financira u okviru EU projekta Erasmus+.**

U projektu, HDLU surađuje sa 5 škola iz Hrvatske:

* Škola primijenjene umjetnosti i dizajna, Zagreb
* Škola primijenjene umjetnosti i dizajna Osijek
* Škola primijenjene umjetnosti i dizajna, Pula
* Škola likovnih umjetnosti, Split
* Škola za primijenjenu umjetnost u Rijeci

Projekt će također omogućiti usavršavanje 5 nastavnika (po 1 iz svake škole) iz područja slikarskih, kiparskih ili grafičkih tehnika kroz 4-dnevno stručno usavršavanje na srednjoj umjetničkoj školi Ortweinschule u Grazu. Pored povećanja kompetencija u tehnikama i stilovima, nastavnici će dobiti dragocjeno iskustvo kroz promatranje rada profesora.

***Koji se troškovi pokrivaju?***

HDLU će **osigurati pokrivanje sljedećih troškova**:

* trošak **puta** javnim prijevozom, povratno putovanje
* trošak **smještaja** (6 noćenja)
* trošak **hrane** (plaćeni obroci i/ili džeparac za 3 obroka dnevno)
* **mentora** i **materijal** za rad tijekom usavršavanja
* **kulturološki** program
* **putno** osiguranje

u okviru maksimalnih iznosa odobrenih u okviru EU projekta.

***Od čega se sastoji mobilnost?***

**Mobilnost se sastoji od:**

- **4 dana stručnog usavršavanja** u obliku *job shadowinga* i rada na nastavi s profesorima na Akademiji za likovnu umetnost in oblikovanje.

- **2 dana za putovanje** u oba smjera

**SADRŽAJ STRUČNOG USAVRŠAVANJA NASTAVNIKA**: 4 dana, svaki dan po 8h nastavnici surađuju s profesorima akademije koji vode predmete na katedri za slikarstvo i kiparstvo.

Tijekom usavršavanja nastavnici provode s profesorima vrijeme na nastavi i promatraju njihov način rada i predavanja stručnih predmeta u domeni slikarstva i kiparstva. Dio vremena izdvojen je za razgovor s profesorima u okviru kojeg prolaze metodologiju rada, kurikulum, specifičnosti u radu sa studentima, specifičnosti tehnika te način pripreme učenika za prijemne ispite u ovom području. Nastavnici razgledavaju i radove studenata te se upućuju u primjenu aktualnih trendova u umjetničkim izričajima.

U popodnevnim terminima organizirane su kulturološke aktivnosti u obliku posjeta muzejima i galerijama, posjete umjetničkim ateljeima profesora s akademije te razgled grada Verone.

**NAPOMENA: mobilnost će se održati kada to budu dopuštala epidemiološka pravila u Hrvatskoj i Austriji.**

***Tko se sve može prijaviti?***

Na natječaj za mobilnost mogu se prijaviti nastavnici strukovnih predmeta povezanih sa grafikom, slikarstvom ili kiparstvom (uključujući i nastavnike crtanja i slikanja te modeliranja u 1. razredu).

***Kako se možete prijaviti?***

Kako bi se prijavili zainteresirani nastavnici trebaju dostaviti ispunjenu **prijavnicu** najkasnije do 26.02.2021. preko poveznice: <https://forms.gle/z1JEGqXJ5eLaTLMj6>

***Kako će se odabirati nastavnici za sudjelovanje u projektu?***

Odabir nastavnika vršit će se prema sljedećoj proceduri:

1. Škola objavljuje Poziv na iskaz interesa nastavnika na web stranicama škole i u zbornici.
2. Zainteresirani nastavnici koji zadovoljavaju kriterije mogu se prijaviti za sudjelovanje
3. Svaka škola uspostavlja Odbor za odabir osoblja za mobilnost koji se sastoji od ravnatelja, školskog pedagoga i nastavnika engleskog jezika.
   1. Ivana Korjenić, prof. (ravnateljica
   2. Ivo Musulin, prof engleskog jezika

c) Aleksandra Dužević (školski pedagog)

1. Odbor rangira i odabire osoblje prema kriterijima:

(a) **kvaliteta dosadašnjeg stručnog rada** - prema rezultatima rada s učenicima

(b) **poznavanje engleskog jezika** - prema intervjuu na engleskom jeziku

(c) **uzorito ponašanje** - opći dojam Odbora temeljem dosadašnjeg vladanja

5. Odbor objavljuje listu odabranih nastavnika na web stranicama škole i u zbornici najkasnije do 10.03.2021.

***Koje su obaveze nastavnika?***

Svaki nastavnik dužan je:

* potpisati **policu osiguranja**
* potpisati **Ugovor o dodjeli financijske potpore**
* prije odlaska na mobilnost potpisati **Sporazum o učenju** u kojem je definiran plan stručne prakse i obaveze nastavnika
* redovito **sudjelovati u stručnom usavršavanju i na organiziranim kulturnim aktivnostima** u punom trajanju aktivnosti
* komunicirati s mentorima na usavršavanju
* nastavnici se potiču da fotografije sa boravka na mobilnosti stave na Facebook stranicu koja će pratiti provedbu projekta
* po završetku prakse podnijeti **Izvješće sudionika** kojim ocjenjuje projekt.
* održati predavanje za ostale nastavnike u školi, a HDLU-u dostaviti prezentacijski materijal
* **pridržavati se svih epidemioloških mjera** koje će biti na snazi u trenutku mobilnosti u Hrvatskoj i u zemlji primatelju.

***Što će nastavnici dobiti nakon mobilnosti?***

Nastavnici će dobiti Europass mobility certifikat koji će imat vrijednost kod razmatranja za buduća napredovanja ili zaposlenja nastavnika.

***Pitanja:***

Vaša pitanja možete uputiti na kontakt osobu:

JELENA BRAČUN

Koordinatorica projekta, HDLU

jelena@hdlu.hr